Diari Oficial de la Generalitat Valenciana


Sumari del DOGV 4788, del 02-07-2004 (2004/6775)

Informació pública de la Resolució de 4 de juny de 2004, de la Unitat Territorial d'Energia d'Alacant, sobre sol·licitud d'aprovació del projecte d'execució denominat III Projecte de Planta de Gas Natural Liquat (GNL) a Dénia (Alacant), i el reconeixement en concret de la seua utilitat pública. CBREDE/2004/21/03.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4788

Data del DOGV
:   02-07-2004

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2004/6775


Organisme emissor
:   Conselleria d'Infraestructures i Transport

Tipus de document
:   Anunci

Informació pública de la Resolució de 4 de juny de 2004, de la Unitat Territorial d'Energia d'Alacant, sobre sol·licitud d'aprovació del projecte d'execució denominat III Projecte de Planta de Gas Natural Liquat (GNL) a Dénia (Alacant), i el reconeixement en concret de la seua utilitat pública. CBREDE/2004/21/03. [2004/X6775]
  
Als efectes previstos en la Llei 34/1998, de 7 d'octubre, del Sector d'Hidrocarburs; en el Reial Decret 1.434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural; en relació amb els articles 17 de la Llei d'Expropiació Forçosa, de 16 de desembre de 1954, i 56 del seu Reglament (Decret de 26 d'abril de 1957); se sotmet a informació pública el projecte les característiques del qual es detallen a continuació:
  
Peticionari: Gas Alacant, SA, amb domicili a Elda (Alacant), c/ Nou núm. 1-bis.
  
Objecte de la petició: aprovació del projecte d'execució i reconeixement d'utilitat pública en concret del III Projecte de Planta de Gas Natural Liquat (GNL) a Dénia (Alacant).
  
Característiques de les instal·lacions: Planta de Gas Natural Liquat formada per: 1 recipient criogènic de 80 m³ de capacitat; 1 serpentí PPR recipient criogènic; 1 serpentí de descàrrega de cisternes; 1 equip de gasificació atmosfèrica (6 x 150 m³/h); 1 regasificador submergit de GNL per a 1.200 m³/h, en sèrie amb la línia de gasificació atmosfèrica; 1 sistema de seguretat per gas fred (VSF); 1 sistema d'odorització per mitjà de THT; 1 Estació de Regulació i Mesura, o ERM, APA/MPB; instal·lacions auxiliars: sistema de calderes per a circuit d'aigua de calefacció, instal·lació elèctrica, instal·lació de telemesura i telecontrol, instal·lació antiintrusisme. Capacitat d'emmagatzematge de GNL: 36.660 kg. en la seua primera fase, i 73.320 kg. una vegada instal·lat el segon depòsit. Capacitat d'emissió de GN: 1.200 m³/h. Les instal·lacions s'ubiquen al terme municipal de Dénia (Alacant).
  
Pressupost de les instal·lacions: 300.425,40 €
  
El projecte inclou la relació concreta i individualitzada de béns i drets afectats.
  
L'afecció de finques de propietat privada derivada de la construcció del projecte es concreta en l'expropiació forçosa dels terrenys sobre els quals s'han de construir les instal·lacions fixes en superfície.
  
Cosa que fem pública perquè en prengueu coneixement i, especialment, els propietaris i la resta de titulars afectats pel dit projecte, la relació dels quals s'inserix al final d'este anunci perquè puga ser examinat l'expedient en la Unitat Territorial d'Energia d'Alacant de la Conselleria d'Infraestructures i Transports, situat al carrer Churruca, núm. 29 (CP 03352) i presentar les al·legacions que consideren oportunes en el termini de vint dies comptadors a partir de l'endemà de la inserció d'este anunci. Els plans parcel·laris podran ser igualment consultats en l'Ajuntament de Dénia (Alacant).